google/wiki40b huggingface dataset:
U.S. Marshals

Handling

Mark Roberts (Wesley Snipes) havner i en bilulykke i Chicago og da politiet undersøker bilen oppdager de fingeravtrykk som kan kobles til drapet på to diplomatiske sikkerhetstjenestemenn i New York. Dermed blir han siktet for dobbeltdrapet og satt på et fangetransportfly til New York – der US Marshal Sam Gerard (Tommy Lee Jones) også tilfeldigvis befinner seg. Etter at flyet har lettet, forsøker en av de andre fangene å drepe Mark Roberts. Kulen bommer på målet, men forårsaker at flyet styrter i elven Ohio. Mark benytter anledningen til å flykte, for dette er hans eneste sjanse til å bevise sin uskyld – ved å finne mannen som står bak forræderiet. Da det blir kjent at Mark har flyktet samler Gerard styrkene og iverksetter en storstilt menneskejakt. Den bringer ham tilbake til Chicago og New York, der han avslører at Roberts i virkeligheten heter Sheridan og har utført hemmelige oppdrag for staten. Gerhard oppdager også Sheridan blir jaget av krefter som foretrekker at han ikke blir fanget levende.
Siri Torjesen

Bakgrunn

Siri Torjesen gav sin debutkonsert i Oslo i 1988. Hun har en bred internasjonal karriere med fokus på det 20.århundres repertoare. Hennes internasjonale gjennombrudd kom i 1990 med en strålende framføring av Oliver Knussen`s ”Four Poems and an Epigram” ved Verdensmusikkdagene i Oslo, en tolkning som ble radiooverført til en rekke land. Senere har hun tolket samtidsmusikk av ledende komponister over hele Europa og gjort utallige radio- og TV-opptredener, blant hvilke man kan nevne urframføringen av nye verk av Arne Nordheim og Yoritsune Matsudaira ved Nobelkonserten i 1996 med Oslofilharmonien og Askhenazy, og urframføringen av Sven David Sandstrøm´s ”High Mass” med Sveriges Radios Symfoniorkester under Leif Segerstam, som hun har spilt inn med Gewandhausorchester Leipzig og Herbert Blomstedt for Deutsche Grammophon Gesellschaft, utgitt i 2005.
I januar 2006 var hun også en av solistene i den TV-sendte åpningen av Ibsenjubileet.
Siri Torjesen arbeidet i mange år med BIT 20 Ensemble fra Bergen, som hun også har innspilt Arne Nordheims samlede vokale kammermusikk med. Hun arbeider med våre fremste orkestre og festivaler.
I 2000 hadde hun hovedrollen i to nyskrevne operaer som har vært presentert i Oslo og Bergen og i 2001/2002 har hun innspilt Fartein Valens samlede vokalverk med pianisten Håkon Austbø og Bergen Filharmoniske Orkester/Christian Eggen for SIMAX.
Siri har medvirket på to innspillinger som har mottatt Spellemannspris, og har gitt Master Classes i sang i en rekke land.
Siri Torjesen ble utnevnt til ”Årets utøver” av Norsk Komponistforening i 1996 og mottok Oslo Bys Kulturpris i 2000.
Señor Senior sr. og Señor Senior jr.

Señor Senior Senior og Señor Senior Junior er fiktive skurker fra Disneyserien Kim Possible.
Wests komet

Wests komet, formelt kalt C/1975 V1, 1976 VI og 1975n, er en stor komet som ble oppdaget av Richard M. West i 10. august 1975. Kometen har en beregnet omløpsbane rundt solen på over 500 000 år.

Oppdagelse

Den ble fotografert av Richard M. West, fra European Southern Observatory, den 10. august 1975, og nådde sitt mest lyssterke punkt i mars 1976. I denne lyssterke perioden, rapporterte observatører at det den var lyssterk nok til å bli studert i fullt dagslys.
Til tross for dens spektakulære fremtoning, fikk ikke Wests komet den mediadekkningen en kanskje skulle trodd. En antar at dette delvis skyldtes den relative skuffelsen blant publikum etter at Kohouteks komet hadde passert i 1973. Kohoutek hadde blitt offentlig hauset opp av forskere til å bli svært fremtredende på himmelen, så nå var de mer forsiktige med å heve publikums forventninger.

Oppbrudd

Under kometens passering av solen, antagelig for første gang på 500 000 år, observerte man at kjernen delte seg opp i fire mindre fragmenter. Dette skjedde da kometen var innenfor 30 millioner km av solen.
Aulonia albimana

Utseende

Kroppen er todelt i en bakkropp (abdomen) og en forkropp, et hode-bryst parti (prosoma eller cephalothorax). Bakkroppen er lyst eller litt mørkere brun eller brungrå, med lysere eller mørkere flekker. Forkroppen er mørkere, nærmest svart, med lyse langsgående smale felt på hver side. Beina er gråbrune, mens lårene på de to fremste beina er noe mørkere. Foran på hodet er det åtte øyne, hvorav de to midterste er større enn de andre.  For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Stor-London fylkesting

Stor-London fylkesting (engelsk: Greater London Council) var den øverste lokale regjering i London fra 1965 til 1986. Dens ansvarsområde var Stor-London, og erstattet London fylkesting som omfattet Indre London. Fylkestinget ble opprettet gjennom Local Government Act 1985.
I dag ivaretas en del av oppgavene gjennom den folkevalgte Londonforsamlingen.
Kyrkjekrinsen skole

Historie

Åsane ble i 1904 skilt ut som egen kommune, og hadde da fire skolekretser: Eidsvåg, Haukås, Mjølkeråen og Kyrkjekrinsen. Hver krets hadde sitt eget skolehus, med et klasserom i den ene enden og en liten lærerbolig i den andre. Skolehuset i Kyrkjekrinsen ble bygget i 1888 og lå på Eikås. Skolen hadde i 1904 91 elever fordelt på tre klasser, med M. A. Edvardsdal som lærer. I 1919 ble det bygget skole på tomten der skolen ligger i dag. Dette huset står fortsatt, og brukes av skolefritidsordningen.
Første byggetrinn av det som i dag er skolens hovedhus sto ferdig i 1958. Her var da 10 klasserom samt sløydsal og skolekjøkken. I nyere tid er det gjennomført to større ombygginger. I 1996-98 ble det foretatt en utvidelse, som bl.a. medførte at ungdomstrinnet skoleåret 1996/97 måtte flyttes til Rothaugen skole. I 2008 ble en ombygging påbegynt, etter at skolen hadde slitt med for få klasserom og for lite areal til lærerarbeidsplasser. I denne prosessen ble det også planlagt nytt skolekjøkken og ny kantine. Endringene ble gjort innenfor eksisterende bygningsmasse. 
Kyrkjekrinsen var fra starten av en bokmålsskole. I 1932 ble nynorsk innført, til tross for at en avstemning året før hadde gitt flertall for å beholde bokmål som hovedmål. En avstemning i 1993 endte med seier for nynorsk, men i 2003 ble det med 224 mot 223 stemmer bestemt at hovedmålet skulle være bokmål. Dette var i tråd med tendensen i Bergen kommune, der nynorsk aldri har stått spesielt sterkt og har tapt mer og mer terreng. Under hele nynorskperioden har det vært både bokmål- og nynorskklasser ved skolen, etter 2003 har det imidlertid ikke alltid vært nok nynorskelever til å danne egne klasser.   
Arkivet etter Kyrkjekrinsen skole er med sine ca. 23 hyllemeter blant de største skolearkivene oppbevart ved Bergen byarkiv.
Internet Research Agency

Internet Research Agency LLC (russisk: Агентство интернет-исследований), eller Mediasintez LLC, eller Glavset LLC, eller Mixinfo LLC, eller Azimut LLC, eller Novinfo LLC, er en russisk internettrollfabrikk i St. Petersburg.
Internet Research Agency er også blitt kali «Trollene fra Olgino» etter dets opprinnelige sete fra 2013 i St. Petersburg-forstaden Olgino. Fra 2014 har organisadjonen virket fra kontorer på  Savushkinagaten 55 i St. Petersburg.  
Organisasjonen ble i februar 2018 gjenstand for tiltale i USA ved den føderale spesialetterforsker og -anklager Robert Mueller, sammen med en rekke privatpersoner.
Xin'anjiang-demningen

Xin'anjiang-demningen er en demning med vannkraftverk under bygging i provinsen Zhejiang, i elva Xin'An i det østlige Kina. Arbeidet med demningen ble påbegynt i 1960, og da den var ferdigstilt i 1977 hadde vannkraftverket ha en produksjonskapasitet på 662 MW.
Felix Klein (1968)

Liv og virke

Etter jusstudier fikk Felix Klein fra 1994 til 1996 utdannelse som diplomat i Tysklands utenriksdepartement. Han ble i mars 2014 ansatt som dette departementets rådgiver i forholdet til jødiske institusjoner og i antisemittisme-spørsmål (Sonderbeauftragter für Beziehungen zu jüdischen Organisationen und Antisemitismusfragen). I 2018 ble han ansatt som rådgiver i antisemittiske spørsmål i innenriksdepartementet (Beauftragten der Bundesregierung für jüdisches Leben in Deutschland und den Kampf gegen Antisemitismus).
BNSF Railway

BNSF Railway (Burlington Northern & Santa Fe Railway før 2005) er pr. 2015 et av de største jernbaneselskapene i USA. Selskapet ble opprettet 22. september 1995 da Atchison, Topeka and Santa Fe Railway og Burlington Northern Railroad fusjonerte og dannet det som på det tidspunktet var USAs største jernbaneselskap.
BNSF Railway opererer i 27 amerikanske delstater, samt over mindre strekninger i Canada
Blade – Menneskejegeren

Handling

Menneskejegeren Blade ankommer den lille gruvebyen Suttonville med den lovløse Burt Craven som sin fange. Han blir raskt lagt merke til, spesielt siden hans fremste kjennemerke er ei øks som han benytter meget presist. Han kommer raskt i konflikt Voller, McGowans høyre hånd (byens velstående og rullestollenkede borgermester). Men når McGowans datter forsvinner leier han Blade for å finne henne. Blade er imidlertid ikke klar over at hun er kidnappet av Voller, McGowans høyre hånd, som i hemmelighet arbeider for en gruppe lovløse som jevnlig plyndrer hestelass med sølv fra borgermesterens sølvgruve. Etter en stund blir Blade fanget, mishandlet og etterlatt for å dø på en utspekulert måte av Voller og hans menn. Men mot alle odds klarer han å overleve. Blade forbereder seg til det endelige  oppgjøret, men det innbefatter ikke bare Voller og hans gjeng. Han har også til hensikt å ta hevn overfor den som for mange år siden drepte hans far.

Om filmen

Blade er en noe uvanlig Spaghetti-western som i forhold til de fleste andre i sjangeren inneholder en del symbolikk og stemningsfulle scener som tidvis gir seerne en eventyr- og grøsseraktig stemning. Særlig er åpningsscenen i sumpene særegen, samt scenen i grotten. Blade har blitt sammenlignet med en samtidig film kalt Keoma (1976). Begge kom helt på slutten av Spaghetti-western æraen. Som andre spaghettiwesterns er den tidvis nokså brutal og inneholder ganske grafiske skildringer av vold. Filmen ble opprinnelig forbudt i Sverige.

I Norge

Blade ble ikke satt opp på norske kinoer, men ble lansert på video av Breien film i 1982 under tittelen Blade - Menneskejegeren. Den ble utgitt på DVD i 2007 under originaltittelen.
Tuas kraftvarmeverk

Tuas kraftvarmeverk er et såkalt kraftvarmeverk, det vil si et varmekraftverk basert på kogenerasjon (Comvined Cycle, CC) i Singapore. Det har en installert produksjonskapasitet på 1470 MW fordelt på blokker á 4 x 367,5 MW. Teknologien er levert av MHI.
Brenselkilden er primært naturgass, og to og to blokker for gass fra hhv sørlige Sumatra og Vest Natuna-feltet, begge deler i Indonesia. Anlegget ble utbygd med driftsstart for to blokker i 2005. Operatør er selskapet Tuas Power Generating Pte Ltd.
28. ABC-vernbrigade

28 . ABC-vernbrigade (russisk:28-я отдельная бригада РХБ защиты) er en ABC-vernbrigade direkte underlagt Søndre militærdistrikt. 
Brigaden er forlagt til Kamysjin i Volgograd oblast.
Hongqikanalen

Hongqikanalen eller Røde fane-kanalen (forenklet kinesisk: 红旗渠, pinyin: Hongqi qu, Wade-Giles: Hung-ch'i ch'ü) er en irrigasjonskanal i  Linzhou i Folkerepublikken Kina, i hjørnet mellom provinsene Henan, Shanxi og Hebei. 
Den ble bygd mellom februar 1960 og juli 1969 for å vanne de tørre delene av fylket Lin (Linxian 林县, dagens Linzhou) ved foten av Taihangfjellene vest for Anyang. Kanalen ble besluttet bygd under «det store spranget», men arbeidet kom ikke i gang med det samme. Anlegget er et resultat av tusener av arbeideres håndkraft, uten maskineri, og mye av hovedkanalen er langs harde fjellsider. En rekke propagandafilmer ble laget under Maos tid til pris for dette kommunistiske fellesprosjektet rettledet av «Mao Zedongs tanker».
Hovedkanalen er ca. 71 km lang, med sidekanaler dreier det seg om 2000 km.
Kanalen ble i 2006 oppført på Folkerepublikken Kinas liste over kulturminner.
Vektløfting under de britiske imperie- og samveldeleker 1966

Vektløfting under de britiske imperie- og samveldeleker 1966. Vektløfting var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966–1966) het (British Empire and Commonwealth Games). I lekene i 1966 ble det konkurrert i sju vektklasser i vektløfting, kun for menn. England ble beste nasjon med to gullmedaljer.
Deutsche Shanghai Zeitung

Deutsche Shanghai Zeitung (DSZ), senere Ostasiatischer Lloyd, var en tyskspråklig avis utgitt i Shanghai i Kina. Publikasjonen ble etter en tid tilknyttet nazistpartiet.

Historie

Avisen ble etablert 27. september 1932. Avisen ble eid og redigert av Max Simon-Eberhard, tidligere kaptein i hæren. Hartmut Walravens, forfatter av "German Influence on the Press in China," forteller at avisen ikke gjorde det så bra til å begynne med, men etter at den profesjonelle journalist Paul Huldermann tok kontroll, bedret dette seg. Avisen fikk nytt navn og ble reorganisert i januar 1936 slik at den skulle kunne dra nytte av det gode ry den tidligere Der ostasiatische Lloyd hadde.
Indre Østfold Boligbyggelag

Indre Østfold Boligbyggelag (tidligere Eidsberg Boligbyggelag) ble startet 7. desember 1961 og opererete i flere kommuner i Østfold, blant annet Eidsberg, Trøgstad og Marker i Østfold. Boligbyggelaget skiftet navn til Indre Østfold Boligbyggelag i 2007.
Boligbyggelaget hadde ca. 1 900 medlemmer og forvaltete 1000 boliger i 48 borettslag, sameier og andre selskap.
Eidsberg Boligbyggelag var en del av Norske Boligbyggelags Landsforbund (NBBL).
I 2013 ble INDBO sammen med Ullensaker Boligbyggelag fusjonert inn Boligbyggelaget Romerike.
Sjöräddningssällskapet

Sjöräddningssällskapet, tidligere Svenska Sällskapet för Räddning af Skeppsbrutne, er en svensk ideell organisasjon grunnlagt i 1907. Organisasjonen arbeider med sjøredning langs kysten av Sverige og i enkelte innsjøer. Den driver 68 sjøredningsstasjoner og har omkring 190 redningsskøyter, bemannet med omkring 2 100 frivillige sjøreddere, av hvilke ca. 300 inngår i en vaktordning som innebærer at de kan rykke ut innen 15 minutter, døgnet rundt.
Sjöräddningssällskapet inngår, gjennom en avtale med Sjöfartsverket, i den svenske organiserte sjøredningen. Organisasjonen medvirket i 2013 i 70 prosent av sjøredningsutrykningene i Sverige.
Sjöräddningssällskapet finansieres av donasjoner, for eksempel fra Postkodlotteriet, samt medlemsavgifter. Organisasjonen har hovedkontor i Långedrag i Göteborg.
Fredriksholm festning

Fredriksholm festning ligger på en holme i Vestergapet ved Kristiansand, en kilometer nord for forløperen, Christiansø festning. Begge festningene ble anlagt for å beskytte Flekkerøy havn. 
Arbeidet med Fredriksholm festning ble påbegynt i 1655. Etter at Christiansø festning ble nedlagt 1. mai 1658, ble stein, bygningsmaterialer og brukbart materiell herfra overført til Fredriksholm. Festningen stod ferdig i 1662. Den har sitt navn etter Frederik III.
Da Roald Amundsen la ut på ekspedisjonen til Sydpolen i 1910, var Flekkerøy havn siste stopp i Norge før avreise. På Fredriksholm festning oppholdt nesten hundre grønlandshunder seg i påvente av å komme ombord i Amundsens skute Fram. 98 hunder (2 var døde underveis) ankom Fredriksholm fra Grønland med dampskipet Hans Egede den 4. juli 1910. Hundene var på Fredriksholm i litt over en måned fram til 9. august, da de ble brakt ombord i Fram. Det var da 97 hunder som ble brakt ombord;  en av hundene ble sannsynligvis skutt under et fluktforsøk.

Anlegget

Festningen var delt i nedre og øvre verk. Nedre verk var en mur som fulgte strandlinjen. Øvre verk hadde et tårn med kuppel og 2 batterier. I tårnet var det bolig for kommandanten, og her var også de kongelige gemakker. Ellers var det en rekke store og små hus på festningsområdet. Festningsmurene var av gråstein, dekket utenpå med torv og palisadeverk. Torven ble hentet fra en kirkegårdsvoll i så store mengder at kistene lå nesten avdekket. Innenfor muren gikk det et galleri. Da festningen sto ferdig var bestykningen 14 kanoner på nedre verk og 10 kanoner på øvre.

Bestykning og bemanning

Festningen hadde opprinnelig en bestykning på 24 kanoner fra 2-pundere til 34-pundere. I 1700  hadde festningen sin største bestykning med 50 kanoner. Garnisonen var i 1658 på 24 mann. Styrken på festningen varierte imidlertid etter krigstrussel og årstid. Det kunne være opp til 110 mann på festningen om sommeren, mens det var rundt 30 om vinteren. Fredriksholm var beregnet å skulle kunne huse 300 mann.

Nedleggelse og ødeleggelse

I 1804 ble festningen nedlagt. Kristiansand hadde fått økt betydning og nyere og viktigere forsvarsanlegg, bl.a. Christiansholm festning og Lagmannsholmen som var anlagt vel fire kilometer lenger inn i fjorden for å kunne beskytte selve byen og havnen.
18. september 1807 ankom det engelske linjeskipet «Spencer» sammen med to andre skip Kristiansand. Skipene vendte etter at det ble åpnet ild fra Christiansholm. Skipssjefen valgte da å innta den nedlagte festningen ute i fjorden og sprenge den i luften. Sprengningen kostet fire engelskmenn livet fordi eksplosjonen lot vente på seg. Fire mann ble derfor kommandert i land for å se om luntene hadde sluknet. Det hadde de ikke.
Festningen ble delvis satt i stand igjen i 1808 for så i 1874 å bli nedlagt for godt.

Støttebatteri

På fastlandssiden i nordøst ble det i 1808-1809 anlagt et forsvarsbatteri som hadde til oppgave å dekke landsiden av Fredriksholm. Området kalles Batteriodden. Batteriodden var bemannet med 96 infanterister og 48 artillerister. Batteriet ble nedlagt omkring 1850.
Leirraset på Hokstad

Leirraset på Hokstad skjedde om kvelden 23. april 1870; da gikk et større leirras ved Hokstad på Ytterøy i Nord-Trøndelag. Det var flere beboelseshus som raste ut i sjøen, og disse var i hovedsak bygget i forbindelse med drift av kopper- og kisgruver på 1700- og 1800-tallet. 
Det var totalt 7 omkomne hvorav 5 barn fra 2 familier. De omkomne var: Iochebed Ann Blewett, 2 mnd, Samuel Joseph Blewett, 3 år, Carstinus Brænne, 7 år, Mary Blewett, 9 år, Carl Oskar Brænne, 12 år, Lars Olsen Brænne, 42 år og Mariane E. Brænne, 46 år.
Pardosa alasaniensis

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Trizogeniates tibialis

Utbredelse

Billen finnes i den neotropiske faunaregionen, nærmere bestemt i Peru.
Samiske geografiske navn i Roan

Samiske geografiske navn i Roan (knr 1632) angir stedsnavn i Roan kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Roan kommune.
Fylkesvei 617 (Rogaland)

Fylkesvei 617 (Fv617) i Rogaland gikk mellom Nesheim og Aubøsund på Bjergøy i Finnøy kommune. Veien var 4,2 km lang.
2019 ble veien del av fylkesvei 4688.
Nasjonale mesterskap i landeveissykling 2012

Nasjonale mesterskap i landeveissykling 2012 startet i Australia og New Zealand i januar. De fleste andre mesterskapene arrangeres i siste uke før Tour de France starter i slutten av juni.
Guyuan (Zhangjiakou)

Guyuan (kinesisk: 沽源县; pinyin: Gūyuán Xiàn) er et fylke i provinsen Hebei i Folkerepublikken Kina. Det tilhører byprefekturet Zhangjiakou. I 1999 hadde det 228 444 innbyggere.

Kulturminner

Graven i Shuzhuanglou fra Yuandynastiets tid (Shuzhuanglou Yuan mu, 梳妆楼元墓), Jiulianchengfunnstedet (Jiuliancheng yizhi, 九连城城址) og Xiaohongchengfunnstedet (Xiaohongcheng yizhi, 小宏城遗址) står oppført på Folkerepublikken Kinas liste over kulturminner.
Nebbursvollen Friluftsbad

Nebbursvollen Friluftsbad er et badeanlegg i Skedsmo kommune i Akershus. Nebbursvollen har et stort svømmebasseng, som skal holde 21 grader til enhver tid når badet er åpent. I tillegg har badet et mindre barnebasseng, tre vannsklier og store uteomeråder tilrettelagt for picnic, ballspill og lek. Badet har også en sandvolleyball-bane.
Anlegget stod ferdig i 1967
Fortunens Musikkorps Bergen

Fortunens Musikkorps Bergen er et norsk janitsjarkorps fra Bergen. Det er ett av de eldste korpsene i Bergen, og var det første amatørkorpset som ble stiftet i gamle Bergen kommune.

Historie

Fortunens Skoles Guttemusikkorps hadde sin første prøve på Fortunen skole 15. september 1911. I 1915 var de fleste guttene ferdig på skolen, og Fortunens Musikkorps Bergen begynte sin virksomhet som ungdomskorps. Under Bergens- brannen i 1916 brant skolen ned og korpset måtte, som mange ganger senere i årenes løp, finne en ny skole til øvingene sine. 
Korpset var de første årene ledet av lærere og korpsets første formann, Valter Aamodt, var selvoppnevnt i 1915. Den første generalforsamling med valg av styre ble holdt i 1917.

Dirigenter

Valter Aamodt som spilte i korpset fra 1911 ble korpsets faste dirigent fra 1924 – 1969. Senere fulgte Jan Valter Aamodt, Leif Slåtten, Fred Johannesen, Arne Kvalø, Michael Westhof, Tom Nätt og Jürgen Broll. Stein Roseth, har dirigert korpset fra 2000 til 15. september 2011. Dagens dirigent er Bjørn Strand.
Soester Nequambuch

Soester Nequambuch er en tysk lovbok som ble benyttet i byen Soest i hertugdømmet Westfalen i middelalderen. Boken er bevart i et illuminert manuskript som ble skrevet på 1300-tallet, og er oppbevart i Gerichtsmuseum Bad Fredeburg.
Kari Ormestøyl

Privatliv

Kari er gift med Vidar Ormestøyl fra Lårdal i Telemark. De er bosatt på Vennevold på Skreia i Østre Toten kommune.
Chakra Linux

Historie

I juni 2006 innledet en gruppe brukere av Arch Linux det såkalte KDEmod packaging Project. Formålet var å forbedre og forenkle en standard KDE-installasjon på Arch Linux. Den 21. desember 2008 lanserte denne gruppen sitt første spesiallagede ISO-bilde med en forhåndskonfigurert programvare bestående av Arch Linux, KDEmod og det grafiske installasjonsprogrammet Tribe. Etter flere versjoner foreslo utvikleren Jan Mette å splitte prosjektet fra Arch Linux for å sørge for en mye tettere integrasjon med skrivebordsmiljøet KDE.
Den 30. desember 2010 ble den første versjonen, kalt Chakra 0.2, lansert. Dette avsluttet utviklingen av KDEmod og prosjektet ble omdøpt til The Chakra Project.
Rohan

Rohan er et fiktivt sted i romanen Ringenes herre av J.R.R. Tolkien. Det ligger nord og vest for Gondor. Grensen i nord er skogen Fangorn og Tåkefjellene, i øst er elven Anduin grense, og i sør Kvitklettene, fjellene som grenser mot Gondor. I nordøst og i vest er grensene ikke klart definert. Ytterst i vest av landet ligger en av Rohans festninger, Helmsdjupet. En annen elv i Rohan er Djupna.
I dette kongeriket, som også blir kalt Riddermarken, lever Hestefolket eller Rohirrim. Det ble grunnlagt av Éorl Unge, ganske sent i det tredje tideverv, og er siden tett knyttet til Gondor. Hovedstaden er Edoras. I Ringkrigens tid var det Théoden sønn av Thengel som var konge.
Under Ringkrigen sendte Sarumann ut en hær av Uruk-hai (store orker) fra Jarnagard, som angrep Hornborg (Helmsdjupet). Etter en lang kamp vant til slutt Rohirrim, og orkene ble drevet på flukt og drept av Huorner utenfor festningen.